laion/Wikipedia-Exotic huggingface dataset:
Outsider (Uriah Heep-ის ალბომი)

Outsider — პროგრესული როკ-ჯგუფ Uriah Heep-ის 24-ე სტუდიური ალბომი. იგი გამოვიდა ევროპაში 2014 წელს. ალბომის გარეკანის ავტორია იგორ მორსკი. ალბომის ჩაწერაში მონაწილეობდა დეივ რიმერი, ახალი ბას-გიტარისტი. ყველა სიმღერის ავტორი — მიკ ბოქსი, ფილ ლენზონი, გარდა მითითებულისა. ↑ http://www.allmusic.com/album/outsider-mw0002661380 ↑ 2.0 2.1 URIAH HEEP: 'Outsider' Album Details Revealed (Blabbermouth.net) ↑ "Uriah Heep – Outsider" (ფრანგულად). Ultratop.be. Hung Medien. ↑ „Dutchcharts.nl – Uriah Heep – Outsider“ (ჰოლანდიურად). Hung Medien. ↑ "Uriah Heep: Outsider" (ფინურად). Musiikkituottajat – IFPI ფინეთი. ↑ "Longplay-Chartverfolgung at Musicline" (გერმანულად). Musicline.de. Media Control.
დარაჯები (ფილმი)

დარაჯები (ინგლ. Watchmen) — 2009 წლის სუპერგმირული კინოფილმი, რომლის რეჟისორია ზაკ სნაიდერი. მონაწილეობენ: მალინ ოკერმანი, ბილი კრუდაპი, მეტთიუ გუდი, ჯეკი ერლ ჰეილი, ჯეფრი დინ მორგანი და პატრიკ უილსონი. ფილმი ალან მურისა და დეივ გიბონსის კომიქსი წიგნის — „დარაჯები“-ის ადაპტაციაა. ფილმში აშშ-ისა და საბჭოთა კავშირს შორის არსებული გაცხარებული ცივი ომის ალტერნატიული ისტორიაა გაშუქებული, რომელსაც ადგილი ჰქონდა 1985 წელს, სადაც ერის ყოფილი სუპერგმირი-დარაჯების ჯგუფი იძიებს შესაძლო შეთქმულებას მათ წინააღმდეგ, თუმცა გამოირკვევა ზოგი გრანდიოზული და ავბედიანი რამ. ფილმში მოთხრობილია იმ საზოგადოებაზე, სადაც ნამდვილი გმირები ცხოვრობენ, უფრო სწორად, სადაც ისინი ადრე იყვნენ, რადგან მათი მოღვაწეობა უკვე სასტიკად აიკრძალა. ფილმის მოქმედება გაშლილია ალტერნატიულ ისტორიაში, სადაც ერთმანეთს უპირისპირდება აშშ და საბჭოთა კავშირი. პრეზიდენტ რიჩარდ ნიქსონს მესამე ვადით აირჩევენ, ხოლო აშშ იმარჯვებს ვიეტნამის ომში. ჰიპი მოძრაობა აღიკვეთება და რესპუბლიკური მსოფლმხედველობა ერთიანად სწორად მიიჩნევა. საბჭოთა კავშირი მოიმარაგებს რეკორდულად დიდი რაოდენობით ბირთვულ იარაღს, შინაარსი წააგავს რეალურ ისტორიას, სადაც მოვლენები მაქსიმალურად დაძაბულ მდგომარეობამდეა მიყვანილი. ფილმის ძირითადი გადაღებები დაიწყო ქალაქ ვანკუვერში 2007 წლის სექტემბერს. მისი მსოფლიო პრემიერა გაიმართა 2009 წლის 23 თებერვალს. „დარაჯები“ — კინოფილმების ინტერნეტ-მონაცემთა ბაზა (ინგლისური) „დარაჯები“ — Box Office Mojo-ზე „დარაჯები“ — Metacritic-ზე „დარაჯები“ — Rotten Tomatoes ↑ WATCHMEN (18). Paramount Pictures. British Board of Film Classification (February 13, 2009). ციტირების თარიღი: July 27, 2013. ↑ Eller, Claudia (2009-01-16). „Warner Bros. and Fox settle 'Watchmen' copyright dispute“. The Los Angeles Times. ციტირების თარიღი: 2011-10-12. ↑ Watchmen (2009). Box Office Mojo. ციტირების თარიღი: 2010-08-30. ↑ Hardie, Beth (February 24, 2009). „Watchmen premiere: The stars come out in London – video and pics“. Daily Mirror. ციტირების თარიღი: May 22, 2014.
დარაჯები (მოძრავი კომიქსი)

დარაჯები: მოძრავი კომიქსი (ინგლ. Watchmen: Motion Comic) — 2008 წლის ამერიკული ანიმაციური მოკლემეტრაჟიანი ფილმების სერია, რომელიც წარმოადგენს ინტერნეტ და სატელევიზიო ფორმატის მოძრავ კომიქსებს, თავის მხრივ დაფუძნებულს კომიქსების სერიაზე დარაჯები. მისი ავტორები არიან ალან მური (ტექსტი) და დეივ გიბონსი (ილუსტრაციები). სერია შედგება 25–30-წუთიანი სეგმენტებისგან. თითოეული ეფუძნება და სათაურში იყენებს წიგნის ორიგინალური თავების სათაურებს. როგორც მამრობითი, ასევე მდედრობითი სქესის პერსონაჟებს ახმოვანებს მსახიობი ტომ შტეხშულტე. . სერია გამოვიდა DVD-ზე 2009 წლის მარტში, ფილმის დარაჯები გამოსვლასთან ერთად. 1985 წლის ოქტომბერში, საბჭოთა კავშირის ავღანეთში ომის პერიოდში, ბირთვული ომის წინა პერიოდში, დეპრესიაში ჩავარდნილი რორშახი, ერთ-ერთი კანონგარეშე გამოცხადებული სუპერგმირი, იწყებს ყოფილი შენიღბული სუპერგმირების მკვლელობების გამოძებას. დარაჯები დარაჯები (ფილმი) ოფიციალური საიტი „დარაჯები: მოძრავი კომიქსი“ — კინოფილმების ინტერნეტ-მონაცემთა ბაზა (ინგლისური) ↑ Jane Halsall, R. William Edminster. Visual media for teens. ABC-CLIO, 2009.  ↑ Scott Chitwood. „Blu-ray and DVD Reviews - Watchmen: The Complete Motion Comic“. ComingSoon.net. ციტირების თარიღი: 6 February 2012. ↑ "Watchmen" (2008) TV Series. IMDb. ციტირების თარიღი: 2009-03-27. ↑ Watchmen Comic Movie.com. DC Comics (6-10-08). დაარქივებულია ორიგინალიდან — 2009-03-30. ციტირების თარიღი: 2009-04-01. ↑ John Scott Lewinski (January 24, 2009). „Gibbons Provides New Watchmen Art; Motion Comic Goes DVD“. Wired News. ციტირების თარიღი: 6 February 2012. ↑ „This week in entertainment“. The Oakland Tribune. March 2, 2009.
ოქროს გლობუსის 49-ე დაჯილდოება

ოქროს გლობუსის 49-ე დაჯილდოება გაიმართა 1992 წლის 18 იანვარს. ოფიციალური საიტი დაარქივებული 2015-08-01 საიტზე Wayback Machine.
გერმანული ლიტერატურა

გერმანული ლიტერატურა წარმოადგენს გერმანულ ენაზე არსებულ მწერლობას, თუმცა ამავე ცნებით შეიძლება მოიაზრებოდეს ყველაფერი, რაც კი ოდესმე თავის მშობლიურ ენაზე შეუქმნია გერმანელ ხალხს წერილობითი ფორმით (მათ შორის ისტორიული, ან ლიტერატურული თვალსაზრისით სრულიად უმნიშვნელო სხვადასხვაგვარი ხასიათის ნაწერები და ა. შ..). ჩამოთვლილი ეპოქების ქრონოლოგიური ჩარჩოები არ არის გერმანულ ლიტერატურათმცოდნეობაში ერთმნიშვნელოვნად დადგენილი, წარმოადგენს ამ თარიღების მხოლოდ მიახლოებითი შემოსაზღვრის მცდელობას. გერმანული ლიტერატურა დასაბამიდან ადრეული შუა საუკუნეების დასასრულამდე განვითარებული და გვიანი შუასაუკუნეები (1170-1500) ჰუმანიზმი და რეფორმაცია (1470/80-1600) ბაროკო (1600-1700) პიეტიზმი, როკოკო, სენტიმენტალიზმი (1670-1780) განმანთლებლობა (1720-1785) „შტურმი და დრანგი“ (1767-1785/90) კლასიკა (1786-1805) კლასიკასა და რომანტიზმს შორის (1793-1811) რომანტიზმი (1798-1830) ბიდერმაიერი (1815-1850) ახალგაზრდა გერმანია (1830-1850) პოეტური რეალიზმი (1850-1890) ნატურალიზმი (1880-1900) საუკუნის დასასრულის ლიტერატურა, საუკუნეთა მიჯნა (1890-1920) ექსპრესიონიზმი (1910-1925) 20-იანი წლების ლიტერატურა (1918-1933) გერმანული ლიტერატურა ემიგრაციაში (1933-1945) გერმანიის ფედერაციული რესპუბლიკის ლიტერატურა (1945-1900) გერმანიის დემოკრატიული რესპუბლიკის ლიტერატურა (გდრ) გაერთიანებული გერმანიის ლიტერატურა 1900 წლის შემდეგ ავსტრიის ლიტერატურა 1945 წლის შემდეგ გერმანულენოვანი შვეიცარიის ლიტერატურა 1945 წლის შემდეგ
Watchmen: Music from the Motion Picture

Watchmen: Music from the Motion Picture — საუნდტრეკი ფილმიდან „დარაჯები“. მასში შეტანილია ბობ დილანის მიერ დაწერილი სამი სიმღერა - "Desolation Row", "The Times They Are a-Changin'" და "All Along The Watchtower". ფილმში გამოყენებულია ორიგინალურ კომიქსებში ნახსენები მუსიკა - "The Times They Are a-Changin'", ჯიმი ჰენდრიქსის მიერ შესრულებული "All Along the Watchtower"; Simon & Garfunkel-ის "The Sounds of Silence"; ნენას "99 Luftballons"; Tears For Fears-ის "Everybody Wants to Rule the World"-ის ვერსია და ნატ კინგ კოულის "Unforgettable". ფილმისთვის Penteo-ს ტექნოლოგიის დახმარებით ამ სიმღერების ნაწილი 5.1 მოცულობითი ჟღერადობის ფორმატში იქნა გადაყვანილი. ბეიტსმა ახსენა, რომ ამ ცნობილ სიმღერებს შორის ჩასასმელი მუსიკის დაწერა სირთულეს წარმოადგენდა. სნაიდერმა და ბეიტსმა დილანისგან მიიღეს "The Times They Are a-Changin'"-ის გახანგრძლივების უფლება. ამრიგად, 3 წუთიანი სიმღერა 6 წუთს გაგრძელდა. დოქტორ მანჰეტენის ამბის ფონად ჟღერს ფილიპ გლასის "Prophecies" და "Pruit Igoe", რომლებიც თავდაპირველად დაიწერა 1983 წლის საკულტო ფილმისთვის „კოიანისკაცი“. ღამის ბუ II-ისა და აბრეშუმისებრ აჩრდილ II-ის სექსის სცენა ბუს ხომალდზე ნაჩვენებია ლეონარდ კოენის "Hallelujah"-ს თანხლებით. თავდაპირველად ამ სცენაში ზაკ სნაიდერმა გამოიყენა ელისონ კროუს მიერ ჩაწერილი ვარიანტი, მაგრამ იგი „ზედმეტად რომანტიკულად“ და „ზედმეტად სექსუალურად“ ჩათვალა იმ სცენებისთვის, რომელიც უბრალოდ ირონიული და სასაცილო უნდა ყოფილიყო. კოენის ორიგინალური ვერსია საბოლოოდ ფილმში იქნა შეტანილი. My Chemical Romance, რომლის წევრები ამ კომიქსი მოყვარულები არიან, ასრულებენ დილანის "Desolation Row"-ს. იგი ჟღერს ფინალური ტიტრების პირველ ნახევარში. მეორე ნახევარშია კვლავ კოენის სიმღერა, "First We Take Manhattan". 1998 წლის გრემის დაჯილდოებაზე გამარჯვებული The Smashing Pumpkins-ის „The End Is the Beginning Is the End“, რომელიც შეტანილი იყო ფილმში „ბეტმენი და რობინი“, გამოყენებული იყო „დარაჯების“ პრომო ტრეილერში, მაგრამ არ მოხვდა საუნდტრეკულ ალბომში. Watchmen: Original Motion Picture Score ↑ Allmusic review ↑ Graydon, Danny. Review of Watchmen: Music from the Motion Picture. Empire. ციტირების თარიღი: February 8, 2010. ↑ Larry Carroll (2008-07-23). „Snyder Reveals Hendrix, Dylan, Other Tracks in ‘Watchmen,’ No Smashing Pumpkins“. MTV Splash Page. დაარქივებულია ორიგინალიდან — 2010-05-31. ციტირების თარიღი: 2008-07-23. ↑ Penteo process. PenteoSurround.com. ციტირების თარიღი: 2009-02-12. ↑ Spencer D. (2009-02-06). „Watchmen Composer Sounds Off“. IGN. დაარქივებულია ორიგინალიდან — 2012-07-16. ციტირების თარიღი: 2009-02-08. ↑ Rob Vaux (2009-03-06). „He Watches the Watchmen“. Mania. დაარქივებულია ორიგინალიდან — 2009-03-07. ციტირების თარიღი: 2009-03-07. ↑ Crave Online: Zack Snyder Talks Watchmen. დაარქივებულია ორიგინალიდან — 2009-03-06. ციტირების თარიღი: 2009-03-02. ↑ „Warner Sunset/Reprise Records to Release 12" Picture Disc of My Chemical Romance’s Reinterpretation of "Desolation Row" for Watchmen on January 27, 2009“. Buzznet. 2009-01-13. დაარქივებულია ორიგინალიდან — 2012-07-03. ციტირების თარიღი: 2009-01-21.
ათაბასკის ტბა

ათაბასკის ტბა (ინგლ. Lake Athabasca) — დიდი მტკნარწყლიანი ტბა კანადაში, სასკაჩევანისა და ალბერტის პროვინციებში. მდებარეობს მდინარე მაკენზის სისტემის ზემო წელში, ზღვის დონიდან 213 მ სიმაღლეზე. მყინვარულ-ტექტონიკური წარმოშობისაა. გადაჭიმულია ნახევარმთვარისებურად, აღმოსავლეთიდან დასავლეთისაკენ 283 კმ-ზე. ზედაპირის ფართობი 7850 კმ², მაქსიმალური სიღრმე 124 მ. სანაპირო ხაზის სიგრძე ~1900 კმ. დასავლეთი ნაწილი წყალმარჩხია. ჩრდილოეთი ნაპირები მაღალია, კლდოვანი, სამხრეთი — დაბალი. იყინება ოქტომბრის ბოლოს. ტბის დასავლეთ დაბოლოებაში ჩაედინება მდინარე ათაბასკა, გამოედინება მონების მდინარე. განვითარებულია თევზჭერა. არის 23 სახეობის თევზი, მათ შორის: წერი, ფარგა, არქტიკული გოჭალა და კუმჟა. აღსანიშნავია, რომ 1961 წელს ტბაში დაიჭირეს კალმახი, რომლის წონამ სარეკორდო 46,3 კგ შეადგინა. ტბის ნაპირებზეა ოქროს საბადოები. ათაბასკის ტბის რაიონშია აგრეთვე ურანის მადნის საბადო. სამხრეთ ნაპირებთან მიბჯენილია ქვიშის დიუნები. ნაპირებზეა რამდენიმე დასახლება. მსოფლიოს უდიდესი ტბების სია ათაბასკის ტბა — სტატია დიდი რუსული ენციკლოპედიიდან (რუსული) ათაბასკის ტბა — სტატია ენციკლოპედია ბრიტანიკიდან (ინგლისური)
ელ-ქატიფი

ელ-ქატიფი (არაბ. القطيف) — დასახლებული არეა და გუბერნია საუდის არაბეთის აღმოსავლეთ პროვინციაში. მას ჩრდილოეთიდან ესაზღვრება რას-ტანურა და ელ-ჯუბაილი, სამხრეთით დამამი, აღმოსავლეთით სპარსეთის ყურე, ხოლო დასავლეთით მეფე ფაჰდის სახელობის საერთაშორისო აეროპორტი. რეგიონს გააჩნია საკუთარი მუნიციპალიტეტი და მოიცავს რამდენიმე პატარა ქალაქსა და სოფელს. ქატიფი აღმოსავლეთ არაბეთის ერთ რერთი უძველესი დასახლებული პუნქტი, მისი ისტორია იწყება დაახლოებით ქრისტეშობამდე 3500 წელს. ისტორიულად ქატიფის მოსახლეობა ეწეოდა მეთევზეობას და ფერმერობას. ნავთობის აღმოჩენის შემდეგ უმეტესობა დასაქმდა: ნავთობის ინდუსტრიაში, განათლებასა და სხვა საზოგადოებრივ სექტორში. ოაზისის ტერიტორიაზე ჩვენს წელთ აღრიცხვამდე 3500 წელს არსებული დასახლების ნაშთებია აღმოჩენილი. მისი ადრეული სახელი იყო ალ-ხატი (არაბ. الخَطّ). ის ოხსენებულია ანტარა იბნ შადადის, ტარაფას და ბაშარ იბნ ბურდის პოემებში. რადგან რეგიონი ცნობილი იყო შუბების წარმოებით, მისი სახელი ასოცირდებოდა შუბის ბუნიკთან. ქატიფი საუკუნეების განმავლობაში სპარსეთის ყურის უმსხვილესი დასახლებული პუნქტი იყო. ბერძნები მა კატეუსს უწოდებდნენ, შედეგად ბევრ ადრეულ ევროპულ რუკაზე სპარსეთის ყურე კატეუსის ყურედაა მოხსენიებული. ქატიფი და კუნძული ტაროუტი საუდის არაბეთის ყველაზე მნიშვნელოვანი არქეოლოგიური ცენტრებია. ისტორიულად ელ-ჰასა და კუნძული ბაჰრეინი ეკუთვნოდა რეგიონს, რომელიც მთლიანად ბაჰრეინად იყო ცნობილი. 899 წელს ქატიფი და ელ-ჰასა ქარმატების რელიგიურმა ჯგუფმა დაიპყრო. მათ თავი დაამარცხეს და რეგიონს 1071 წლამდე მართავდნენ. 988 წელს რეგიონი დაარბია ბუიდების დასავლეთ სპარსულმა დინასტიამ. 1071 - 1253 წლებში რეგიონს უიუნიდების დინასტია მართავდა. 1253 წელს რეგიონის მმართველი გახდა უსფურიდების დინასტია ელ-ჰასადან. მათი მმართველობის პერიოდში ქალაქმა განიცადა მნიშვნელოვანი ეკონომიკური განვითარება. 1331 წელს ქალაქი მოინახულა იბნ ბატუტმა და აღწერა ის როგორ დიდი და განვითარებული ქალაქი. მმართველები 1440 წელს შეიცვალა ჯაბრიდსებით ელ-ჰასადან. 1515-1520 წლებში რეგიონი პორტუგალიელებმა დაიპყრეს. პორტუგალიელებმა ბაჰრეინის კუნძულიც დაიპყრეს და რეგიონს 1549 წელამდე ოსმალების მიერ წართმემავდე მართავდნენ. 1790 წელს რეგიონში ჩამოყალიბდა პირველი საუდური სახელმწიფო, თუმცა ის 1818 წელს ოსმალებთან ბრძოლაში დამარცხდა. 1830 წელს ოსმალოები საბოლოოდ დაამარცხეს და შეიქმნა მეორე საუდური სამეფო. 1871 წელს ოსმალებმა შეძლეს რეგიონზე კონტროლის დამყარება, თუმცა 1913 წელს იბნ საუდმა საბოლოოდ შეიერთა აღმოსავლეთი რეგიონი. Qatif on line დაარქივებული 2018-10-01 საიტზე Wayback Machine. (ინგლისური) Geography of Qatif დაარქივებული 2007-03-30 საიტზე Wayback Machine. (ინგლისური) Qatif Oasis დაარქივებული 2014-07-05 საიტზე Wayback Machine. (არაბული ენა) Qatif travel guide დაარქივებული 2009-02-26 საიტზე Wayback Machine. (ინგლისური) ↑ [1] ↑ 2.0 2.1 2.2 William Facey, The Story of the Eastern Province of Saudi Arabia, 1994, ISBN 1-900988-18-6 ↑ -which is not. Ibn Battuta, Rihla Ibn Battuta Beirut: Dar Sadir, 1964 pp. 279-80 ↑ Saudi Aramco World Vol.25 #5, sept/okt 1974. დაარქივებულია ორიგინალიდან — 2014-02-01. ციტირების თარიღი: 2014-06-08.
გიორგი VII (იმერეთის მეფე)

გიორგი VII — იმერეთის მეფე 1741 წელს, გიორგი VI-ისა და მამია III გურიელის ასულის თამარის ვაჟი. ოსმალებმა გაამეფეს იმერეთში, მაგრამ იმავე წლის შემოდგომაზე თვითონვე გადააყენეს და ტახტი მის ძმას ალექსანდრე V-ს დაუბრუნეს. ალექსანდრე გიორგის მომხრეებს სასტიკად გაუსწორდა. გიორგი VII ოდიშს წავიდა. შემდეგ, როგორც ჩანს, სოლომონ I-ის დროს გიორგი VII იმერეთში დაბრუნდა, სადაც საბატონიშვილო მამულს ფლობდა. 1772 წელს ცოცხალი ჩანს. ჩხატარაიშვილი ქ., ქართული საბჭოთა ენციკლოპედია, ტ. 3, თბ., 1978. — გვ. 161. ჩხატარაიშვილი ქ., ენციკლოპედია „საქართველო“, ტ. 2, თბ., 2012. — გვ. 22. გიულდენშტედტის მოგზაურობა საქართველოში, გ. გელაშვილის გამოც., ტ. 1, თბ., 1962; ვახუშტი, აღწერა სამეფოსა საქართველოსა, წგ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973. ქ. ჩხატარაიშვილი
ალექსანდრ კარლი (ანჰალტ-ბერნბურგის ჰერცოგი)

ალექსანდრ კარლ ანჰალტ-ბერნბურგელი (გერმ. Alexander Carl von Anhalt-Bernburg; 2 მარტი, 1805, ბალენშტადტი — 19 აგვისტო, 1863, ჰოიმი) — ანჰალტ-ბერნბურგის უკანასკნელი ჰერცოგი. ალექსანდრ კარლი ალექსიუს ფრიდრიხ კრისტიანისა და პრინცესა მარია ფრედერიკა ჰესელ-კასელის შვილი იყო. 1834 წლის 24 მარტს მამისგან მემკვიდრეობით მიიღო ანჰალტ-ბერნბურგი. ალექსანდრ კარლის დროს ბერნბურგში გაყვანილ იქნა რკინიგზა. განვითარებადი სულიერი დაავადების გამო ჰერცოგი ჰოიმის ციხე-სიმაგრეში იმყოფებოდა, სადაც მან სიცოცხლის უკანასკნელი წლები გაატარა სამედიცინო დაკვირვების ქვეშ. საკუთარ კამერჰერთან, მხატვარ ვილჰელმ ფონ კიუგელგენთან ერთად. ალექსანდრ კარლის მეუღლე, ფრედერიკა შლეზვიგ-ჰოლშტაინ-ზონდერბურგ-გლიუკსბურგი დაინიშნა მის თანამმართველად. როცა ალექსანდრ კარლი გარდაიცვალა, მას არ დარჩა მემკვიდრე, რის გამოც ანჰალტ-ბერნბურგელების ხაზი გაქრა და საჰერცოგო შეუერთდა ანჰალტს დედაქალაქით დესაუში. Ганкевич В. Ю. Российские кавалеры ангальтского ордена Альбрехта Медведя // Вісник Чернігівського національного педагогічного університету [Текст]. Вип. 87. — № 8. — Чернігів: ЧДПДУ, 2011. — С. 70 — 71. http://www.nbuv.gov.ua/portal/Soc_Gum/Vchdpu/ist/2011_87/Gank.pdf Johannes Werner und Paul Siegwart von Kügelgen (Hrsg.): Wilhelm von Kügelgen — Lebenserinnerungen des Alten Mannes, 1840—1867, Verlag K. F. Koehler, Leipzig 1923 Alexander Boroffka: Die Geisteskrankheit des Herzogs Alexander Carl von Anhalt-Bernburg (1805—1863). Eine Psychopathographie, Bernburg 1995.(Hrsg.: Verein der Freunde und Förderer der Kulturstiftung Bernburg e.V.)
ლუკასის ტერიერი

ლუკასის ტერიერი (ინგლ. Lucas Terrier) — ძაღლის ჯიში, გამოყვანილი ინგლისში 1940-იანი წლების ბოლოს. სერ ჯოსელინ ლუკასი ცდილობდა სილიჰემ-ტერიერის ზომის შემცირებას, ამ მიზნით მან შეაჯვარა სილიჰემი და ნორფოლკ-ტერიერი, რის შედეგადაც მიიღო თავისი სახელობის ჯიში. ეს ჯიში ჯერჯერობით აღიარებული არ არის. ეს ბრიტანული ჯიში ჰგავს ამერიკასა და ევროპაში აღიარებულ ჩეხურ ტერიერს. ლუკასის ტერიერი ადვილად ეგუება ახალ პირობებს. ამ ჯიშის მომავალი გაურკვეველია. ლუკასის ტერიერს აქვს ზომიერი სიგრძის კისერი, დიდი, კეთილი თვალები, წვერი და ულვაშები, დიდი თათები ბალნითაა დაფარული. ბალნის შეფერილობა შეიძლება ნებისმიერი იყოს. ის კარგად ეგუება ქალაქის პირობებში ცხოვრებას, სიცივეს, არ სჭირდება დამატებითი ფიზიკური დატვირთვა, კარგი მოდარაჯეა. ვიკისაწყობში არის გვერდი თემაზე: ლუკასის ტერიერი ლუკას ტერიერების კლუბი ↑ „The Countryman's Weekly“. 10 April 1998. დამოწმება journal საჭიროებს |journal=-ს (დახმარება)
სონი ბილ უილიამსი

სონი ბილ უილიამსი (დ. 3 აგვისტო, 1985) — ახალი ზელანდიელი მორაგბე და მოკრივე. თამაშობს როგორც რაგბის ლიგაში, ასევე რაგბის კავშირში. ამჟამად ბლუზის სახელით ზე-18ში გამოდის. იგი არის მეორე პიროვნება, რომელმაც ჯერ რაგბი ლიგის და შემდეგ რაგბი-კავშირის ნაკრებში ითამაშა. სონი ბილი ცნობილია თავისი ოფლოუდებით. Pld = თამაში, W = მოგება, D = ფრე, L = წაგება, Tri = ლელო, Con = გარდასახვა, Pen = ჯარიმა, DG = არეკნი, Pts = ქულა ვიკისაწყობში არის გვერდი თემაზე: სონი ბილ უილიამსი NRL-ის სტატისტიკა დაარქივებული 2012-02-04 საიტზე Wayback Machine.
სამოქალაქო ავიაციის საერთაშორისო დღე

სამოქალაქო ავიაციის საერთაშორისო დღე (გაეროს ზოგიერთ ოფიციალურ ენაზე: ინგლ. International Civil Aviation Day, ესპ. Día de la Aviatión Civil Internetional, რუს. Международный день гражданской авиации, ფრანგ. Journée de l'aviation civile internationale) — იკაოს მოთხოვნით და გაეროს გენერალური ასამბლეას მიერ, 1996 წელს №A/RES/51/33 რეზულუციით დადგენილი დღე. აღინიშნება ყოველწლიურად 7 დეკემბერს, იკაოს დაარსების დღეს. 7 დეკემბერი სამოქალაქო ავიაციის საერთაშორისო ორგანიზაციის მიერ აღინიშნებოდა 1994 წლის 7 დეკემბრიდან, სამოქალაქო ავიაციის შესახებ კონვენციის მიღების 50-ე წლისთავთან დაკავშირებით. Intenational Civil Aviation Day ↑ International Civil Aviation Day (ინგლისური) ↑ ICAO official website - International Civil Aviation Day დაარქივებული 2014-07-23 საიტზე Wayback Machine. (ინგლისური)
ტოლობის ნიშანი

ტოლობის ნიშანი ან განტოლების ნიშანი (=) — მათემატიკური სიმბოლო, რომელიც ასახავს ტოლობას მათემატიკაში, ლოგიკასა და სხვა ზუსტ მეცნიერებებში. იგი გამოიგონა რობერტ რეკორდმა 1557 წელს. ტოლობის ნიშანი ისმევა ორ ტოლ მხარეს შუაში, მაგალითად, როგორც განტოლებაში. მისი საწინააღმდეგო, უტოლობის ნიშნია გადახაზული ტოლობის ნიშანი: „≠“. სიმბოლო „=“ რომელიც ამჟამად საყოველთაოდ აღიარებულია მათმატიკოსების მიერ ტოლობის ნიშნად, პირველად უელსელმა მათემატიკოსმა რობერტ რეკორდმა გააცნო საზოგადოებას წიგნში „მახვილგონიერების სალესი“ (1557). სიმბოლოს თავდაპირველი ფორმა გაცილებით უფრო გრძელი იყო, ვიდრე ამჟამინდელია. წიგნში რეკორდი საკუთარ დიზაინს უწოდებს „Gemowe lines“, რაც „ტყუპ ხაზებს“ ნიშნავს (ლათინურიდან gemellus): შოტლანდიის ენდრიუსის უნივერსიტეტის მათემატიკის ისტორიის სატის მიხედვით: სიმბოლო „=“ იმთავითვე პოპულარული არ გამხდარა. სიმბოლოები „||“ და æ (ან œ), ლათინური სიტყვიდან „aequalis“, რაც ნიშნავს „ტოლია“, „უდრის“, ფართოდ გამოიყენებოდა 1700-იან წლებში. ურთიერთდამოკიდებულების სიმბოლოების ადრეული გამოყენება „მახვილგონიერების სალესის“ იმ გვერდის სურათი, რომელზედაც ასახულია ტოლობის ნიშანი მეცნიერული სიმბოლოები, ხატულები, მათემატიკური სიმბოლოები რობერტ რეკორდი იგონებს ტოლობის ნიშანს ↑ იხილეთ აგრეთვე: geminus and მარჩვიბი. ↑ Robert Recorde. ციტირების თარიღი: 19.10.2013.
გრეიჰაუნდი

გრეიჰაუნდი (ინგლ. Greyhound) — ძაღლის ჯიში, გამოყვანილი ეგვიპტეში/დიდ ბრიტანეთში უძველეს ხანაში. 4900 წლის წინ ეგვიპტური სამარხის კედელზე გამოხატული გამოსახულება ამ ჯიშის წარმოშობაზე მიუთითებს. გრეიჰაუნდი გადაიყვანეს ესპანეთში, ჩინეთში, სპარსეთში, და სხვა ქვეყნებში, საბოლოო სახე დიდ ბრიტანეთში მიიღო. მისი დასახელება ძველსაქსონურ სიტყვა grei-დან მოდის, რაც „ლამაზს“, „ნატიფს“ ნიშნავს. ელეგანტურ გრეიჰაუნდს შეუძლია განავითაროს 79 კმ/სთ სიჩქარე, ეს ყველაზე სწრაფი სპრინტერია ძაღლების სამყაროში. ეს ძაღლი ნადავლის ხელში ჩასაგდებად სიჩქარეს და მხედველობას იყენებს, მნიშვნელობა არ აქვს რას მისდევს — ცხოველს მინდორში, თუ მექანიკურ კურდღელს დოღზე. შინაური გრეიჰაუნდი მშვიდი მეგობარია, თუმცა ჩვევად აქვს, გაეკიდოს ყველაფერს, რაც მოძრაობს. გრეიჰაუნდს აქვს ფართო მკერდი, გრძელი, სწორი წინა ფეხები, გრძელ, დაკუნთულ კისერს ნაზი ბეწვი ფარავს. გრეიჰაუნდი ცუდად ეგუება სახლის პირობებში ცხოვრებას, ადვილად იწვრთნება, ბეწვს არ სჭირდება განსაკუთრებული მოვლა, კარგად იტანს სიცხეს. ვიკისაწყობში არის გვერდი თემაზე: გრეიჰაუნდი გრეიჰაუნდი საიტზე Curlie
გრენდაიზერი

გრენდაიზერი (იაპონ. ＵＦＯロボ グレンダイザー იუფო რობო გურენდაიზა?) — სათავგადასავლო ანიმაციური სერიალი და მანგა, რომლის რეჟისორია ტომოჰარუ კაცუმატა. სცენარის ავტორი გო ნაგაი. Mazinger-ის ტრილოგიის მესამე ნაწილი. 1975 წლის 5 ოქტომბრიდან 1977 წლის 27 თებერვლამდე გადიოდა იაპონიის ტელევიზიაზე. სულ გამოვიდა 74 ეპიზოდი, რომელთაგან თითოეული 26 წუთს გრძელდება. გრენდაიზერი დღესაც არის პოპულარული შუა აღმოსავლეთში; აგრეთვე პოპულარულია საფრანგეთში, კანადასა და იტალიაში. ძირითადი თემაა რობოტები. 1975 წლის შემდეგ გამოვიდა სრულყოფილი ფილმები გრენდაიზერის შესახებ: „გრენდაიზერი მაზინგერის წინააღმდეგ“, „გრენდაიზერი. ბრძოლა დაისზე“, „მაზინგერი, გრენდაიზერი, რობოტი გეტა დიადი ზღვის მონსტრის წინააღმდეგ“. პლანეტა ვეგა მძლავრი რადიოაქტიური ნივთიერების — ვეგატრონის გამოყენების გამო გამოფიტული ხდება. ვეგას დაუნდობელი მეფე, საზღვრების გასაფართოვებლად ახლო მეზობელ, მშვიდობიან პლანეტა ფლიდთან აჩაღებს ომს. მაგრამ თავდასხმას უარყოფითი შედეგი მოაქვს: პლანეტა რადიოაქტიურ უდაბნოდ გადაიქცევა. სამეფო დინასტიის გადარჩენილი წევრი პრინცი დიუკ ფლიდი, ხელში იგდებს პლანეტა ვეგას ყველაზე სასტიკ იარაღს — გრენდაიზერს (ადამიანისმაგვარი საბრძოლო რობოტი), რომელსაც სპეისერთან შეერთება შეუძლია. გრენდაიზერი დაარქივებული 2019-05-15 საიტზე Wayback Machine. (იაპონური) გრენდაიზერი (იაპონური) გრენდაიზერი (იაპონური) გრენდაიზერი დაარქივებული 2007-09-28 საიტზე Wayback Machine. (იტალიური)
ტოსა ინუ

ტოსა ინუ (იაპონ. 土佐闘犬) — ძაღლის ჯიში, გამოყვანილი იაპონიაში XIX საუკუნეში. ეს ჯიში პირველად იაპონიის პრეფექტურა კოტიში, კუნძულ სიკოკუს მებრძოლი ძაღლების და ჩამოყვანილი მასტიფების, დოგების, ბულდოგების და ბულტერიერების შეჯვარებით მიიღეს. ადრე მათ იაპონურ მასტიფებს უწოდებდნენ. ამა თუ იმ დროს ძაღლების ბრძოლები გავრცელებული იყო მსოფლიოს სხვადასხვა ადგილას. გასული საუკუნის იაპონური ძაღლების ბრძოლის წესების თანახმად, ძაღლებს მდუმარედ უნდა ებრძოლათ, მეტოქისთვის თავი არ უნდა აერიდებინათ, სწორედ ამ წესების დაცვით იბრძოდა ტოსა ინუ — უშიშრად და უხმოდ. მიუხედავად იმისა, რომ დღესდღეობით ევროპაში, შეერთებულ შტატებსა და იაპონიაში ძაღლების ბრძოლები კანონით აკრძალულია, იაპონიის სოფლებში ისინი ფარულად ჯერ კიდევ ტარდება. ამ ბრძოლებში იყენებენ ტოსა ინუს, რომელიც იქ 30-40 კილოგრამით უფრო მჩატეა, ვიდრე ამ ჯიშის დასავლეთში მცხოვრები წარმომადგენლები. ტოსა ინუ შეიძლება შესანიშნავი მეგობარი იყოს, თუმცა ისინი ადრეული ასაკიდანვე უნდა იყოს შეჩვეული სხვა ცხოველებს და ადრიდანვე უნდა გაიწვრთნას. შთამბეჭდავი გარეგნობის და „მაკომპრომეტირებელი“ წარსულის გამო ტოსა ინუ ბევრ ქვეყანაში აკრძალულია. მას აქვს ღრმა, ფართო მკერდი, ძალიან ძლიერი კისერი, საშუალო სიგრძის დრუნჩი. ბალანი მოკლე და ხშირია, მისი შეფერილობა შეიძლება იყოს ხორბლისფერი, ჟღალი, შავი. ცუდად ეგუება ქალაქის პირობებში ცხოვრებას, ბავშვებს და სხვა ძაღლებს, ძნელად იწვრთნება, სჭირდება დამატებითი ფიზიკური დატვირთვა. ტოსა ინუ (ინგლისური) ვიკისაწყობში არის გვერდი თემაზე: ტოსა ინუ
ნიპიგონის ტბა

ნიპიგონის ტბა (ინგლ. Lake Nipigon) — ტბა კანადაში, ონტარიოს პროვინციაში. ფართობი 4848 კმ². წყლის დონე 260 მ სიმაღლეზეა. მყინვარულ-ტექტონიკური წარმოშობისაა. ნაპირები ძლიერ არის შეჭრილ-შემოჭრილი, ბევრია კუნძული. მაქსიმალური სიღრმე 165 მ. მიეკუთვნება დიდი ტბების სისტემას. ტბიდან გამოედინება მდინარე ნიპიგონი, რომელიც ერთვის ზემო ტბას. ნაპირები მეჩხრად არის დასახლებული. გეოლოგიური თვალსაზრისით წარმოადგენს მტკნარწყლიანი მყინვარისპირა ტბა — აგასისის რელიქტს. ინდიელთა ენაზე სახელწოდება ნიშნავს „ღრმას, სუფთა წყალს“. არის ყურეები. მსოფლიოს უდიდესი ტბების სია ნიპიგონის ტბა — სტატია ენციკლოპედია ბრიტანიკიდან (ინგლისური)
საკაო

საკაო — სოფელი დასავლეთ საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, თემის ცენტრი (სოფლები: ბორცო, ლაგვანთა, მაჟიეთი, ხიდეშლები). 2014 წლის აღწერის მონაცემებით სოფელში ცხოვრობს 77 ადამიანი. საკაოს სამზიარის უდაბნო ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II